เจ็บกล้ามเนื้อช่วงหลังและเอวค่ะ..เวลาเดินจะเกร็งท้องมากทำให้ท้องแข็งบวมเลยค่ะ..ปัจจุบันพบแล้วกินยาเหลือวันละเม็ด..บอกเกิดจากกล้ามเนื้อหลังอักเสบเพราะเลี้ยงลูกด้วย..เป็นมาเกิอบจะ 2 เดือนแล้วค่ะ อาการแบบนี้เมื่อไหร่จะหายค่ะ..มีวิธีให้หายเร็วขึ้นมั้ยคะ
สวัสดีค่ะ การวินิจฉัยที่เป็นไปได้-กล้ามเนื้ออักเสบจากการใช้งาน มักสัมพันธ์กับท่าทาง มีจุดกดเจ็บชัดเจน-มีกรวยไตอักเสบ ทำให้ปวดหลัง อาจมีปัสสาวะแสบขัดหรือเป็นเลือด มีไข้-มีกระดูกที่หลังเสื่อม ทำให้ปวดหลัง แต่มักพบในผู้สูงอายุในกรณีนี้ถ้ามีการใช้งานชัดเจน เช่นอุ้มลูกเดินบ่อยๆแล้วปวดหลัง น่าจะเกิดจากกล้ามเนื้ออักเสบมากที่สุดแนะนำงดการใช้งานกล้ามเนื้อมัดนั้นๆไปก่อน รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ ฝึกยืดเหยียดกล้ามเนื้อหลังร่วมด้วยโรคกล้ามเนื้ออักเสบเป็นโรคเรื้อรังค่ะ อาจมีอาการได้หลายเดือน ขึ้นกับการปฏิบัติตัวหากมีอาการปวดหลังมากขึ้นเรื่อยๆ พักการใช้งาน หรือรับประทานยาแล้วไม่ทุเลา มีแขนขาอ่อนแรงหรือชาร่วมด้วย ควรกลับไปพบแพทย์ค่ะ